เอ็กซิมแนะรายย่อย ปิดความเสี่ยงหยวน
เอ็กซิมแบงก์แนะเอสเอ็มอีส่งออกปิดความเสี่ยงค่าเงินล่วงหน้ารับมือจีนลดค่าเงินหยวน
21 ส.ค. 2558

เอ็กซิมแบงก์แนะเอสเอ็มอีส่งออกปิดความเสี่ยงค่าเงินล่วงหน้ารับมือจีนลดค่าเงินหยวน
นายสุธนัย ประเสริฐสรรพ์ รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ เปิดเผยว่า ธนาคารได้แนะนำให้ผู้ส่งออกโดยเฉพาะธุรกิจขนาดกลางและขนาดย่อม (เอสเอ็มอี) ที่มีข้อจำกัดด้านเงินทุน ทำสัญญาซื้อขายเงินตราต่างประเทศล่วงหน้า หลังธนาคารกลางจีนประกาศลดอัตราแลกเปลี่ยนอ้างอิงของเงินหยวนเพื่อจำกัดผลกระทบต่อการส่งออก โดยเฉพาะกลุ่มสินค้าที่ไทยเป็นคู่แข่งกับจีน 
ขณะเดียวกันการบริการประกันการส่งออกจะช่วยให้ผู้ส่งออกไทยเสนอเทอมการชำระเงินแก่ลูกค้าที่ผ่อนปรนและแข่งขันได้มากขึ้น โดยไม่ต้องกังวลว่าจะไม่ได้รับชำระเงิน หากเกิดปัญหาที่มีสาเหตุทางการค้าหรือสาเหตุทางการเมือง
“ผู้ส่งออกไทยควรมุ่งพัฒนาคุณภาพสินค้าและบริการ โดยไม่เน้นแข่งขันด้านราคาอย่างเดียวและไม่คิดเก็งกำไรจากอัตราแลกเปลี่ยน เพื่อให้ธุรกิจเติบโตอย่างมั่นคง” นายสุธนัย กล่าว